29/12/2020 | Administración LocalMunicipal
Ames
Convocatoria do proceso selectivo para a selección e nomeamento como funcionario/a interino/a por programa dun/dunha técnico/a de contratación pertencente a escala de administración xeral, subescala técnica, clase superior, subgrupo A2

Por Acordo da Xunta de Goberno Local, en sesión celebrada o día 03 de decembro do 2020, resolveuse a aprobación das bases para a selección e nomeamento dun/unha funcionario/a interino/a por programa dun/dunha técnico/a de contratación pertencente a escala de administración xeral, subescala técnica, clase superior, subgrupo A2 de Administración Xeral vinculado ao programa EDUSI Impulsa Ames Concello de Ames, e que se transcriben a continuación: As presentes bases teñen como obxecto regular o procedemento para a selección e nomeamento como funcionario/a interino/a por programa, dun/dunha técnico/a de contratación, pertencente a escala de Administración Xeral, subescala técnica, clase superior, subgrupo A2. O programa é o de contratación administrativa vinculado á EDUSI. Con todos/as os/as aspirantes que superen o proceso selectivo crearase unha bolsa de traballo para esta mesma finalidade. Área de Adscrición: Departamento de Contratación Denominación: Técnico/a de Contratación Programa: Contratación vinculada á EDUSI. Grupo de clasificación: Escala de Administración Xeral, subescala técnica, clase superior, subgrupo A2 Nivel: 22 Complemento Específico (ano 2020): 9.181,62 euros/ anuais Titulación: Estar en posesión da titulación de grao universitario, licenciatura universitaria ou equivalente. No caso de titulacións obtida no estranxeiro, deberase estar en posesión da credencial que acredite a súa homologación. Outros coñecementos: Coñecementos de galego. Contido funcional: Tramitación dos expedientes de contratación vinculados a EDUSI, programando a súa realización; supervisando o seu contido; elaborando os pregos de licitación, recabando os informes preceptivos, realizando proposta de aprobación e seguimento da súa execución. Xeira de traballo: Completa Duración: Ata a finalización do prazo de xustificación das actuacións da estratexia EDUSI e como máximo tres anos. Para poder tomar parte na presente convocatoria, os/as aspirantes deberán reunir, antes do remate do prazo de presentación de instancias, os seguintes requisitos: Ter a nacionalidade española ou algunha outra que, con arranxo ao disposto no artigo 52 da Lei 2/2015, de 29 de abril, de Emprego Público de Galicia (LEPG), permita o acceso ao emprego público. Estar en posesión, ou en condicións de obtelo na data na que remate o prazo de presentación de solicitudes, do título de grao universitario, licenciatura universitaria ou equivalente. No caso de titulacións obtidas no estranxeiro, deberase estar en posesión da credencial que acredite a súa homologación. Non haber sido separado/a mediante expediente disciplinario do servizo de ningunha Administración Pública ou dos órganos constitucionais ou estatutarios das Comunidades Autónomas (CCAA), nin estar na situación de inhabilitación absoluta ou especial para o desempeño de empregos ou cargos públicos por resolución xudicial, cando se tratara de acceder ao corpo ou escala de persoal funcionario do que a persoa houbera sido separada ou inhabilitada. No caso de persoal laboral, non haber sido separado mediante expediente disciplinario de ningunha Administración pública ou dos órganos constitucionais ou estatutarios das CCAA, nin estar na situación de inhabilitación absoluta ou especial para o desempeño de empregos ou cargos públicos por resolución xudicial, cando se tratara de acceder á mesma categoría profesional á que se pertencía. No caso de nacionais doutros Estados, non estar inhabilitado ou en situación equivalente, nin haber sido sometido a sanción disciplinaria ou equivalente que impida no Estado de procedencia o acceso ao emprego público nos termos anteriores. Ter cumpridos os 16 anos e non exceder, no seu caso, da idade máxima de xubilación forzosa. Estar en posesión das capacidades e aptitudes físicas e psíquicas que sexan necesarias para o desempeño das correspondentes funcións ou tarefas. Estar en posesión do CELGA 4, ou equivalente, ou estar en condicións de obtelo antes do remate do prazo de presentación de instancias A dita acreditación do coñecemento de lingua galega realizarase de conformidade ao previsto na normativa de aplicación; con arranxo ao Sistema de Certificación de Lingua galega (CELGA) actualmente vixente, ou as súas certificacións equivalentes, debidamente homologadas polo órgano competente en materia de política lingüística da Xunta de Galicia (nos termos do previsto na Orde de 16 de xullo de 2007, e Orde de 10 de febreiro de 2014, que modifica a anterior, ao respecto dos certificados oficiais acreditativos dos niveles de coñecemento de lingua galega). En todo caso, e con arranxo ao previsto no artigo 51.2 da Lei do Emprego Público de Galicia, os/as aspirantes que non acrediten dito coñecemento da Lingua Galega requirido (CELGA 4, ou equivalente), ou estar en condicións de obtelo dentro do prazo de presentación de instancias, deberán realizar unha proba específica de coñecemento de lingua galega, de conformidade co previsto na base sétima. As para tomar parte no proceso selectivo presentaranse, conforme ao modelo que figura como ANEXO I das presentes bases, no rexistro xeral do Concello, en horario de atención ao público (de 09:00 h. a 14:00 h.), e no prazo de 15 días hábiles contados a partir do día seguinte ao da publicación do anuncio desta convocatoria no BOP da Coruña. Igualmente, ditas solicitudes tamén poderán presentarse por calquera das formas previstas no artigo 16.4 da Lei 39/2015, de 1 de outubro, do Procedemento Administrativo Común das Administracións Públicas. Xunto coa dita solicitude os/as aspirantes deberán achegar a seguinte documentación: Copia do D. N. I. Copia da titulación esixida no apartado 3. b). Declaración xurada de aceptar as bases e de cumprir os requisitos esixidos no apartado 3 das mesmas. Declaración responsable de que toda a documentación que se presenta é copia fidedigna da orixinal comprometéndose a presentar ditos orixinais no caso de que lle sexa requirido/a Xustificante de ter aboados os dereitos de exame. As persoas discapacitadas deberán facelo constar nas súas instancias sinalando se precisan adaptación das probas. A condición de persoa con discapacidade acreditarase coa certificación correspondente expedida polo órgano competente. Os dereitos de exame corresponderanse coa tarifa dun subgrupo A2, que deberán ser aboados a través da folla de autoliquidación de taxas, á que se poderá acceder a través da seguinte dirección: http://www.concellodeames. gal/ames_dixital_oficina_virtual_tributaria. php? idioma=es Os dereitos de exame para o grupo anterior estarán bonificados e terán cota cero nos seguintes casos: persoas con discapacidade igual ou superior ao 33% (para o que deberá presentar o certificado de discapacidade correspondente) e para aquelas que figuren como demandantes de emprego durante o prazo, ao menos, de seis meses anteriores á data da convocatoria das probas selectivas nas que solicite a súa participación (para o que deberá presentar o certificado de períodos de inscrición expedido pola oficina de emprego correspondente). Expirado o prazo de presentación de instancias, a Alcaldía ditará resolución declarando aprobada a lista provisional de admitidos/as e excluídos/as. En dita resolución, que se publicará no taboleiro da sede electrónica e na páxina web do Concello de Ames, indicarase o nome, apelidos e catro cifras aleatorias do DNI dos admitidos/as e excluídos/as, coas causas da exclusión, e concedendo un prazo de cinco días hábiles para a subsanación da documentación necesaria para participar no proceso. No caso de que non existan aspirantes excluídos/as, a lista de admitidos/as quedará aprobada definitivamente sen abrir o prazo de subsanación de documentación. As reclamacións será aceptadas ou rexeitadas por resolución da Alcaldía, aprobando a lista definitiva de admitidos/as e excluídos/as; na mesma, determinarase o lugar, data e hora de comezo do proceso selectivo, así como a composición definitiva do Tribunal. A referida resolución publicarase no taboleiro de anuncios da sede electrónica e na páxina web do Concello de Ames. As persoas aspirantes que non acrediten estar en posesión do nivel de coñecemento de galego requirido (CELGA 4 ou equivalente) ou que non estean en condicións de acreditalo documentalmente dentro do prazo de presentación de instancias, deberán realizar unha proba específica de competencia en lingua galega, antes do inicio da fase de oposición. A proba determinaraa o Tribunal, será acorde coas características funcionais do posto e deberá demostrarse nela unha competencia similar á esixida para obter o certificado de lingua galega (CELGA 4) correspondente. Esta proba cualificará ás persoas aspirantes como APTAS ou NON APTAS. As persoas que non obteñan a cualificación de APTAS quedarán eliminadas do proceso selectivo, dado que non cumpren un dos requisitos esixidos para poder participar. O Servizo de Normalización Lingüística municipal poderá asesorar ao tribunal e colaborar na confección e na corrección da correspondente proba de competencia en lingua galega. A selección consistirá nunha oposición libre con dous exercicios de carácter eliminatorio e obrigatorio. Consistirá na resolución por escrito dun cuestionario tipo test composto por 80 preguntas, mais 5 de reserva con 4 respostas alternativas, sendo só unha delas a correcta, relacionado co contido funcional do posto e coas materias contidas no temario que figura como Anexo II destas bases. As preguntas de reserva deberán ser contestadas polos aspirantes e utilizaranse para substituír aquelas preguntas do exame que fosen anuladas polo Tribunal, previo acordo motivado ao respecto. Neste suposto, a pregunta anulada do exame inicial terase por non formulada e será substituída pola primeira pregunta de reserva, e así sucesivamente no caso de que houbera mais dunha anulación. O tempo máximo para a realización do exercicio será de 90 minutos. A proba cualificarase de 0 a 10 puntos, debéndose obter unha puntuación mínima de 5 puntos para superalo, correspondendo ao Tribunal determinar cal é o número mínimo de preguntas acertadas para alcanzar esta puntuación mínima, que non ten por que corresponderse necesariamente co 50% das preguntas acertadas e para o que se terá en conta que por cada tres (3) respostas incorrectas se descontará unha correcta. Consistirá na realización por escrito dun informe con proposta de resolución, sobre un ou varios supostos prácticos, que estarán relacionados coas materias do programa que figura no anexo II destas bases. O tempo para a realización deste exercicio será de 90 minutos. O exercicio será cualificado de 0 a 10 puntos. Para poder superalo será necesario acadar unha puntuación mínima de 5 puntos e corresponderá ó tribunal determinar os coñecementos mínimos para acadar esa puntuación. Durante o desenvolvemento deste segundo exercicio os/as aspirantes poderán, en todo momento, facer uso de textos legais sen resolución de casos prácticos. En relación con estes, admitiranse as súas versións consolidadas, aquelas nas que figuren notas de vixencia e/ou referencias cruzadas a outras normas e os subliñados simples, sempre que non inclúan ningunha outra información, comentario doutrinal ou referencia xurisprudencial; estando expresamente prohibida a utilización de libros de consulta, temarios, informes ou ditames de calquera tipo. Ase mesmo, durante a realización deste exercicio non estará permitido o uso de teléfonos móbiles nin ningún outro tipo de dispositivo electrónico polos aspirantes. Este exercicio deberá ser lido polos aspirantes en sesión pública ante o Tribunal de selección. O tribunal poderá formular preguntas ou cuestións relacionadas con contido do exame. Os/as aspirantes deberán aterse, estritamente, á lectura literal do exercicio realizado, sen alterar, engadir ou omitir ningunha palabra ou texto do mesmo. O Tribunal de selección estará facultado para dispoñer a exclusión do aspirante que non se ativera a ditos requisitos. En calquera caso, o Tribunal, antes da lectura do exercicio, recordará aos aspirantes tal obrigación. O Tribunal valorará a capacidade de análise, a sistemática no planteamento, a formulación de conclusións, os coñecementos e, no seu caso, a adecuada interpretación da normativa aplicable ao caso concreto e a explicación razoada dos coñecementos teóricos no desenvolvemento e resolución do suposto ou supostos prácticos concretos. A puntuación final obterase sumando as puntuacións acadadas nos dous exercicios. No caso de empate na puntuación terase en conta a puntuación obtida no primeiro exercicio da oposición para desempatar. En caso de que persista o empate terá lugar un sorteo público para desempatar. O Tribunal, cuxa composición se adecuará aos criterios de imparcialidade e profesionalidade, así como aos restantes requisitos previstos, ao efecto, pola normativa de aplicación (artigos 60 do Texto Refundido da Lei do Estatuto Básico do Empregado Público e 59 da Lei do Emprego Público de Galicia), estará conformado polos seguintes integrantes (dos que se deberá nomear, en todo caso, titulares e suplentes): - Presidente/a - 3 Vogais. - Secretario/a ( con voz pero sen voto). O tribunal non poderá constituírse, nin actuar, sen a presenza, cando menos, de tres de seus membros, titulares ou suplentes, debendo estar presentes en todo caso o presidente/a e o/a secretario/a. De tódalas reunións que celebre o tribunal, o/a secretario/a redactará a correspondente acta. Os membros do tribunal absteranse de intervir, e o comunicarán á autoridade convocante, cando concorra algunha das circunstancias previstas, ao efecto, na normativa reguladora de réxime xurídico das administracións públicas. Así mesmo, os aspirantes poderán recusar aos membros do tribunal cando concorran ditas circunstancias. O tribunal resolverá, por maioría de votos dos seus membros presentes, tódalas dúbidas e/ou cuestións que se susciten ao respecto da aplicación e/ou interpretación das normas contidas nestas bases, así como nos supostos non previstos nas mesmas (recabando, no seu caso, a emisión de informe e/ou opinión especializada por parte dos asesores que, ao efecto, poidan ter sido requiridos). O presidente/a terá voto de calidade. O tribunal poderá dispoñer a incorporación, nos supostos en que así o estime oportuno (previo acordo formal adoptado ao respecto), e aos efectos da colaboración de asesores; que actuarán con voz e sen voto, limitándose ao exercicio das especialidades técnicas/profesionais en base ás cales foran requiridos para o dito asesoramento. Os membros concorrentes ás sesións do tribunal, e para os efectos de percepcións de asistencias, se clasificarán consonte o disposto no Real Decreto 462/2002 sobre indemnizacións por razóns de servizo ( e normativa concordante e/ou substitutiva) En todo o non previsto nas presentes bases, o procedemento de actuación do tribunal axustarase ao establecido na normativa aplicable á formación da vontade dos órganos colexiados. Finalizado o proceso selectivo, o Tribunal fará pública a puntuación total dos/as candidatos/as, propoñendo o nomeamento do/a aspirante que, habendo superado o proceso selectivo, houbera obtido maior puntuación. Con todos os aspirantes aprobados conformarase unha bolsa de traballo por orde descendente de puntuación. A Alcaldía-Presidencia resolverá o nomeamento como funcionario/a interino/a por programa o do/a aspirante proposto/a polo Tribunal como técnico/a de contratación vinculado a Edusi, así como a confección dunha bolsa de traballo cos restantes aspirantes, en orden descendente de puntuación. O Tribunal queda facultado para resolver as dúbidas que se presenten e tomar os acordos necesarios para a boa orde do proceso en todo o non previsto nas bases. As bases mais o anuncio da convocatoria publicaranse no Boletín Oficial da Provincia, na páxina web e no taboleiro de anuncios da sede electrónica do Concello de Ames. Os sucesivos anuncios referentes a este proceso selectivo serán publicados unicamente na páxina web e no taboleiro de anuncios da sede electrónica do Concello de Ames. Así mesmo, poderase obter información en relación con estas bases, a súa convocatoria e cantos actos administrativos se deriven dela e das actuacións do Tribunal no servizo de RRHH do concello Adoptaranse cantas medidas de protección resulten aplicables por razón da Covid-19 no desenrolo do proceso selectivo. D/Dª …………………………………….……………. con DNI nº ………….……… domicilio a efecto de notificacións en ……………………………………….……. teléfono de contacto ………………………., solicita tomar parte no proceso de selección para o nomeamento dun funcionario interino por programa, técnico/a de contratación vinculado á EDUSI, convocado polo Concello de Ames, declarando que reúne os requisitos sinalados na base terceira da presente convocatoria, que declara coñecer. Achégase a seguinte documentación Copia do D. N. I.1. Copia da titulación esixida no apartado 3. b). 2. Declaración xurada de aceptar as bases e de cumprir os requisitos esixidos no apartado 3 das mesmas.3. Declaración responsable de que toda a documentación que se presenta é copia fidedigna da orixinal comprometéndose a presentar ditos orixinais no caso de que lle sexa requirido 4. Xustificante de ter aboados os dereitos de exame. Ames, a. de. de 2020 Tema 1. A Constitución Española de 1978. Estrutura. Tema 2. O Estatuto de Autonomía para Galicia. Estrutura. Tema 3. A organización territorial do Estado. As Comunidades Autónomas: vías de acceso a autonomía. Os Estatutos de Autonomía. Delimitación de competencias do Estado e as Comunidades Autónomas. Tema 4. Réxime local español: clases de entidades locais. Elementos: territorio, poboación e organización municipal. Tema 5. Competencias dos municipios. Propias, delegadas e distintas das propias e delegadas. Tema 6. A provincia. Organización provincial. Competencias das provincias Tema 7. O goberno municipal. Clases de órganos. Órganos necesarios e complementarios. Tema 8. Funcionamento dos órganos colexiado do goberno local. Convocatorias, ordes do día certificacións. Tema 9. Potestade regulamentaria dos entes locais territoriais. Ordenanzas e regulamentos: clases e procedemento de elaboración e aprobación. Bandos. Tema 10. Os bens das entidades locais: clases e réxime xurídico. O inventario de bens. Tema 11. Formas de xestión dos servizos públicos. Xestión directa e indirecta. Tema 12. Os dereitos das persoas na normativa do procedemento administrativo común das administracións públicas. Tema 13. A administración electrónica. Normativa de aplicación. Instrumentos para o acceso electrónico ás Administracións Públicas: Sedes electrónicas, canles e puntos de acceso, identificación e autenticación. Tema 14. A xestión electrónica dos procedementos administrativos: rexistros, comunicacións e notificacións electrónicas. Esquema Nacional de Seguridade. Esquema Nacional de Interoperatividade. Tema 15. Instrumentos para a cooperación entre administracións públicas en materia de administración electrónica. Tema 16. A normativa sobre transparencia, acceso á información pública e bo goberno. O Consello de Transparencia e Bo Goberno: funcións. Tema 17. A protección de datos de carácter persoal. Normativa reguladora. Principios informadores e dereitos das persoas en materia de protección de datos. A Axencia española de protección de datos. Tema 18. As potestades administrativas. A actividade discrecional da administración: limites, e control. A desviación de poder. Tema 19. A lei 40/2015, do 1 de outubro, de réxime xurídico do sector público. Ámbito de aplicación, e principios xerais. Os órganos administrativos, competencia, abstención e recusación Tema 20. O acto administrativo: concepto, clases e elementos. Motivación e notificación. Tema 21. A eficacia do acto administrativo: principios xerais. Executividade e suspensión. Procedementos de execución. Tema 22. Nulidade de pleno dereito e anulabilidade dos actos administrativos. A convalidación, conservación e conversión dos actos administrativos. O errores materiais ou de feito. Tema 23. Revisión de oficio de actos nulos e anulables: casos nos que procede. Procedemento. Tema 24. O procedemento administrativo: iniciación, ordenación, instrución e terminación. Especial referencia ao silencio administrativo. Términos e prazos. Tema 25. Os recursos administrativos: concepto e clases. Requisitos xerais. Materia recorrible, lexitimación e órgano competente. Tema 26. O recurso contencioso- administrativo: as partes. Actos impugnables. Procedemento ordinario. Procedemento abreviado. Sentencias: a súa execución. Tema 27. A responsabilidade patrimonial da Administración. Principios e procedemento. Tema 28. As facendas locais. Clasificación dos ingresos. As ordenanzas fiscais. Tema 29. Ingresos municipais: Impostos, Taxas, contribucións especiais, prezos públicos e outros ingresos Tema 30. A xestión recadatoria local. Procedementos de recadación: en período voluntario e en período executivo. Aprazamentos e fraccionamentos de pagos. Tema 31. Os orzamentos das Entidades Locais. Principios. Proceso de aprobación do orzamento local. Tema 32. Lei 38/2003, do 17 de novembro, xeral de subvencións; principios e procedementos de concesión de subvencións. Tema 33. Emprego público réxime xeral dos empregados públicos na lei 2/2015 do 29 de abril, do emprego público de Galicia Tema 34. O persoal o servizo das entidades locais. Funcionarios, persoal laboral e persoal eventual. Tema 35. Dereitos individuais e colectivos dos funcionarios públicos. Deberes dos empregados públicos. Réxime disciplinario. Tema 36. La contratación pública. Contratos administrativos y contratos privados. Tema 37. A contratación pública: normativa de aplicación. Clases de contratos e procedementos de adxudicación. Tema 38. A contratación pública. Preparación dos contratos. Expedientes de contratación. Criterios de adxudicación. Tema 39. A contratación pública. As prerrogativas da administración. Tema 40. A contratación pública. Contratos suxeitos a regulación harmonizada. Recurso especial en materia de contratación. Tema 41. A contratación pública. Órgano de contratación. Competencia para contratar. Responsable do contrato. Perfil do contratante. Tema 42. A contratación pública. Capacidade para contratar ca administración. Prohibicións de contratar. Clasificación. Acreditación da aptitude para contratar. Solvencia e medios de acreditación. Tema 43. A contratación pública. Os contratos menores na Lei 9/2017, de 8 de novembro, de contratos do sector público. Tema 44. A contratación pública. Concepto de orzamento base de licitación, valor estimado, Prezo do contrato. Revisión do prezo. Garantías. Tema 45. A contratación pública. A preparación dos contratos das Administracións Públicas. Consultas preliminares de mercado. Pregos de cláusulas administrativas e de prescricións técnicas. Condicións especiais de contratación. Tema 46. A contratación pública. Modificación dos contratos. Suspensión e extinción dos contratos. Cesión dos contratos e subcontratación. Tema 47. A contratación publica. Contrato de obras. Tema 48. A contratación pública. Contrato de concesión de obras e concesión de servizos. Tema 49. A contratación pública. Contrato de subministro. Tema 50. A contratación pública. Contrato de servizos. Tema 51. Manual de procedemento para a selección de operacións (MdP) da EDUSI “Impulsa Ames”, aprobado pola autoridade de xestión. Selección e posta en marcha de operacións, xestión documental e seguimento económico financeiro. Tema 52. Estrutura interna EDUSI: dobre rol. Soporte de xestión ás EELL: Análise dos riscos de fraude ou riscos operativos que podan poñer en perigo a execución da Estratexia. Ferramentas e medidas antifraude. Tema 53. Regulamento 1301/2013 do Parlamento Europeo e do Consello do 17 de decembro de 2013 sobre o Fondo Europeo de Desarrollo Rexional Tema 54. Regulamento (UE) Nº 1303/2013 e a norma nacional de subvencionalidade (Orde HFP/1979/2016). Tema 55. A Estratexia DUSI Impulsa Ames. Obxectivos e Liñas de Actuación. Tema 56. O Plan de Implementación da EDUSI Impulsa Ames. Tema 57. Indicadores de produtividade e indicadores de resultado EDUSI Impulsa Ames. Tema 58. Os fondos estruturais e de Inversión Europeos. Tema 59. O Programa Operativo Plurirrexional de España 2014-2020. Tema 60. Indicadores de seguimento e avaliación de realización e resultado nas estratexias de comunicación 2014-2020. Ames, 22 de decembro de 2020 O alcalde José M Miñones Conde